Eksamensreglement for 2-årig HF og HF-enkeltfag   
på Randers HF & VUC

Du skal læse hele dette eksamensreglement, så du ved, hvad der er tilladt, hvordan du gør tingene korrekt, og hvad konsekvenserne er, hvis du bryder reglerne.

Nederst i reglementet er hhv. et afsnit om ”Særligt om skriftlig eksamen” og ”Særligt om mundtlig eksamen” med vigtige informationer.

Er du i tvivl om noget, så spørg dine lærere, der informerer dig om eksamen i netop deres fag. Dette reglement dækker både skriftlige og mundtlige eksamener. Alle eksamener afvikles efter 2017-bekendtgørelsen. Rammerne for eksamen er desuden beskrevet i eksamensbekendtgørelsen: <https://www.retsinformation.dk/eli/lta/2016/343>

Det skal understreges, at skolens øvrige studie- og ordensregler naturligvis også gælder i forbindelse med prøver og eksamener <https://www.randershfvuc.dk/for-elever-og-kursister/studie-og-ordensregler>

**Eksamensplan offentliggøres i Ludus Web**Eksamensplanen offentliggøres i Ludus i starten af maj for sommereksamen og i slutningen af november for vintereksamen. Du kan se datoer og klokkeslæt på dine eksaminer i fanen ”Eksamensplan”. Der vil løbende ske ændringer, så du **skal tjekke** dine eksamenstider helt frem til eksamenstidspunktet.

**Mødetid**Du skal møde i god tid før eksamensstart.

Til **skriftlig eksamen** betyder det senest kl. 8.10. Du skal nå at tjekke netadgang, adgang til Netprøver, Examenscookie m.m., inden prøven starter. **Kl. 8.30 skal du være på din plads i eksamenslokalet**.

Hvis du kommer efter prøvens begyndelse, vil du som udgangspunkt ikke kunne deltage i prøven. Det vil være op til uddannelseschefen at beslutte, om du kan få lov at deltage. En prøve er begyndt, når opgaven eller forberedelsesmaterialet er uddelt.

Til **mundtlig eksamen** skal du møde på skolen senest 30 min. før din eksaminationstid.

**Billedlegitimation**Du skal medbringe billedlegitimation til skriftlig eksamen. Det er en forudsætning for at kunne gå til eksamen. Til mundtlig eksamen gælder det kun fjernundervisningskursister og selvstuderende.

**Mobiltelefoner**Du skal aflevere din mobiltelefon og evt. smartwatch i fuldstændigt slukket tilstand. Det er ikke nok at sætte på lydløs eller lignende. Du kan hente din mobiltelefon og smartwatch, når dagens eksamen slutter, og en eksamensvagt giver tilladelse hertil.

**Kommunikation under prøverne**Al kommunikation med andre under prøven er forbudt. Det gælder både direkte og online-kommunikation (fx sms, chat, mail, deledokumenter). Du skal sørge for at være logget af div. chatfora før eksamen, så der ikke kommer pop-up-beskeder eller de åbner automatisk.

Brug af internet er forbudt, medmindre det er en tilladt del af eksamensformen i det konkrete fag.

**Hjælpemidler**Det fremgår af de enkelte fags læreplaner, hvilke hjælpemidler du må bruge. Dine notater må gerne være digitale, **men ikke netbaserede**.

Det er dit ansvar at downloade og gemme eventuelt netbaseret materiale, noter osv. offline før din eksamen. Hvis der er netbaseret materiale, som ikke kan downloades, må du kun tilgå det til eksamen, hvis det fremgår tydeligt af fagets undervisningsbeskrivelse.

Det vil typisk være ordbøger, (*ikke* oversættelsesprogrammer eller oversættelsesfunktioner) fagets i-bøger, klassenotesbogen. Under eksamen må du ikke gå på Ludus og Teams.

Det er kun tilladt at bruge læse- og skrivestøtteprogrammer, fx AppWriter, hvis du har søgt og fået det bevilliget som et særlig vilkår til eksamen og har downloadet programmet til din computer.

**Besvarelsen af opgaverne/spørgsmålene skal være din egen og selvstændige besvarelse.**

Det er forbudt at bruge ChatGPT under prøverne. Hvis ChatGPT eller andre former for AI-baserede hjælpemidler bidrager til eller leverer en hel eller delvis besvarelse, er der ikke længere tale om et selvstændigt stykke arbejde. **Brug af ChatGPT betragtes derfor som snyd.**

Her kan du se Undervisningsministeriets oversigt over hjælpemidler til de skriftlige eksamener:

[Hjælpemiddeloversigt skriftlige gymnasiale prøver](https://www.uvm.dk/-/media/filer/uvm/udd/gym/pdf25/feb/250204-hjaelpemiddeloversigt-til-de-skriftlige-gymnasiale-proever-2025.pdf)

**Computer**Du skal selv sørge for at medbringe pc til de eksamener, hvor du må bruge den. Det er dit ansvar, at dit it-udstyr, it-programmer og it-forbindelser fungerer og er klar til brug, når eksamen starter. Du skal selv sørge for, at alle chatfunktioner mm. er lukket ned.

Genstart din computer aftenen før eksamen, og når du møder på skolen på eksamensdagen.

Hvis du er færdig før og afleverer din opgave, må du forlade eksamenslokalet, men du må ikke tage din pc med dig. Den kan hentes, når dagens eksamens slutter.

**Adgang til skolens netværk (wifi)**

Til de konkrete eksamener, hvor netadgang eksplicit er tilladt jf. fagets læreplan, skal du bruge skolens netværk (”ITS”). Du må ikke logge på via andre netværk – heller ikke ”ITS Guest” eller dit eget mobilnetværk. For at forhindre snyd gør skolen brug af datalogning, internetscreeninger, stikprøver m.m., der fx kontrollerer din eventuelle adfærd på nettet under prøven.

**Overtrædelse af reglerne**Overtrædelse af eksamensreglerne (eksamensbekendtgørelsen) medfører sanktioner. Overtrædelserne kunne fx være brug af ikke tilladte hjælpemidler, herunder internet, plagiat og afskrift, aktive chatfunktioner, kommunikation med andre, give hjælp til andre eksaminander osv.

Der er følgende sanktionsmuligheder i forbindelse med snyd: Bortvisning fra eksamen, bortvisning fra skolen og tildeling af karakteren -3 for prøven. I nogle tilfælde opdages snyd først efter karaktergivningen og her kan karakteren bortfalde, selv om du har fået den oplyst.

**Særlige vilkår / dispensation**Hvis du har en eller anden form for funktionsnedsættelse, fx fysisk handicap, ordblindhed, diagnose eller lignende, kan du søge om at gå til eksamen på særlige vilkår. På den måde kan du afhængigt af din funktionsnedsættelse få dispensation til at bruge bestemte hjælpemidler. Du oplyses om denne ansøgningsmulighed via Teams og her skal du overholde de deadlines, der anvises. Deadline er typisk nogle måneder før eksamen

**Sygdom ved eksamen**I tilfælde af sygdom skal du hurtigst muligt melde dig syg på skolen. Hvis du vil til sygeeksamen, kræver det en lægeerklæring. Lægeerklæringen skal dække den eksamensdato, hvor du var syg. Lægeerklæringen skal være skolen i hænde senest fem hverdage efter din oprindelige eksamensdag. Du skal selv betale for din lægeerklæring.

**Klage over eksamen**Hvis du vil klage over eksamen, skal du indgive din klage skriftligt til skolen senest to uger efter du har fået din karakter. Du skal sende din klage til [eksamen@randershfvuc.dk](mailto:eksamen@randershfvuc.dk)

Se også skolens hjemmeside: [Eksamen (randershfvuc.dk)](https://www.randershfvuc.dk/for-elever-og-kursister/eksamen#top)

**Særligt om skriftlig eksamen**

De generelle regler gælder også for skriftlig eksamen.

Derudover skal du være opmærksom ift. nedenstående:

**FØRskriftlig eksamen:**

**Få styr på Uni-login og UDC-login**

For at kunne gennemføre din skriftlige eksamen skal du have styr på, hvordan du logger på følgende to systemer, som du skal bruge:

* Netprøver.dk – du skal logge på med dit Uni-login
* Examcookie (se nedenfor)
* Skolens wifi-netværk (ITS) – du skal logge på med dit UDC-login   
  *OBS! Du kan ikke bruge fx ITS Guest-wifi eller eget mobilnetværk*

**Uni-login-brugernavn:** Hvis du ikke kender dit Uni-login-brugernavn og -adgangskode finder du det ved at følge disse trin:

1. Gå til en side med Unilogin – fx netprover.dk - og vælg Unilogin i login-vælgeren
2. Klik på linket ’Få mit eller mit barns brugernavn’ under Andre muligheder.
3. Brug dit MitID til at logge ind og få dit brugernavn
4. Få Uni-login-adgangskode: Via MitID kan du finde glemt adgangskode eller skifte din adgangskode.

**UDC-login** skal du bruge for at kunne komme på skolen wifi-netværk (ITS):

* Brugernavn: udc+kursistnummer (fx udc23456)
* Adgangskode: Det password, du selv har valgt   
  *Hvis du har glemt dit password, eller hvis du endnu ikke har oprettet et password, så følg denne guide: Gå ind på: password.supportcenter.dk og klik på 'Vælg password med MitID'.*

**Vigtig info til fjernkursister**  
Hvis du er fjernkursist, eller hvis du aldrig har været på skolen, **så mød ind på skolen en time før eksamensstart** for at komme på skolens wifi-netværk. Her vil der i området foran receptionen - frem til 30 minutter før eksamensstart - være hjælp til, at du kan logge på skolens netværk, inden du går ind i eksamenslokalet.

**ExamCookie**  
På selve dage for skriftlig eksamen, skal du – når du har fundet din plads – installere programmet ExamCookie og have det tændt under hele eksamen.

ExamCookie er et program, der monitorerer aktivitet på pc’en under prøverne. Programmet registrerer al aktivitet på computeren, dvs. aktive URL-adresser, processorer, clipboard, samt skærmbilleder ved større skærmændringer for at sikre, at prøven foregår efter gældende regler.

På eksamensbordet vil der være en instruktion til, hvordan du installerer programmet, og når eksamen engang er slut, afinstallerer programmet sig selv.

Læs mere her: [ExamCookie.dk - Imødegå eksamenssnyd med eksamensovervågning](https://www.examcookie.dk/)

**Medbring computer og USB-stick**Du skal selv medbringe computer. Det er dit ansvar, at din computer har de rigtige programmer, og at den er opdateret og fungerer. Hvis din computer ikke virker, skal du fortsætte eksamen med papir og blyant.

Du skal selv medbringe et tomt usb-stik til besvarelse af eksamensopgaven Det er dit ansvar at gemme løbende på dit usb stik, så du har de nyeste udgaver i tilfælde af computernedbrud, strømsvigt og lignende. **Din besvarelse skal afleveres i PDF-format**. Du skal på forhånd vide, hvordan du gemmer som PDF.

**Medbring headset til dansk og engelsk**Til skriftlig prøve i dansk og engelsk skal du medbringe headset. Der kan være lydfiler som indgår i bilagsmaterialet.

**Om brug af headset til fx musik**  
Du må under prøven lytte til musik i headset fra en playliste, der er downloadet til din computer. Det skal dog være sådan, at andre ikke bliver forstyrret af lyden. Hvis vagten til den skriftlige prøve vurderer at lydniveauet er forstyrrende, skal du skrue ned.

**Hjælpemidler**Du er selv ansvarlig for, at du ikke bruger forbudte hjælpemidler eller på anden vis bryder eksamensreglementet. Du bekræfter personligt (vha. underskrift eller i Netprøver), at du ikke snyder, og at din opgave er dit eget selvstændige produkt og ikke indeholder plagiat.

**Aflevering**Uanset om du afleverer på papir (skriftlig matematik delprøve 1) eller via Netprøver, er **du selv ansvarlig** for at aflevere de korrekte sider.

I dan*sk og engelsk* skal din besvarelse være anonymiseret for censor. Du må derfor **ikke skrive navn,** **skolenavn eller andre oplysninger**, som kan identificere dig, noget sted i din besvarelse af skriftlige prøver eller navnet på den fil, du afleverer. Du skal skrive sidetal på alle sider i besvarelsen.

I *matematik* skal du både på 1. og 2. delprøve skrive navn, kursistnummer, holdnummer og sidetal – og det skal fremgå tydeligt på alle ark.

Hvis du afleverer før eksamenstiden er gået, må du ikke tage computer og materiale med ud af eksamenslokalet, før eksamen er slut for alle kursister. Bemærk at hvis du har dispensation til skriftlig eksamen er sluttidspunktet 1 time senere end den officielle. De sidste 15 minutter af prøvetiden må du ikke forlade eksamenslokalet.

### **Netprøver**

Skriftlige prøver afvikles helt eller delvis i Netprøver. Klik her for at finde vejledning til Netprøver. <https://viden.stil.dk/pages/viewpage.action?pageId=119767336>

Du henter din opgaveformulering i Netprøver, og det er også her, du afleverer den i pdf-format. Det er dit ansvar at have styr på det inden eksamen. Afprøv dit login dagen før prøven.

Når du har afleveret og vil forlade prøvelokalet, skal du først have tilladelse af en vagt, der kontrollerer i Netprøver, om afleveringen er registreret korrekt.

**Særligt vedrørende matematik på C- og B- og A-niveau:**

Kl. 9.00 Udleveres hæftet, der indeholder både delprøve 1 og 2.

Delprøve 1 afvikles:

C-niveau fra kl. 9.00-10.30

B-niveau fra kl. 9.00-10.30

A-niveau fra kl. 9.00-11.00

**Delprøve 1 er uden hjælpemidler**. Noter, gamle opgaver etc. må ikke ligge fremme, og computeren må ikke være tændt, og den skal være klappet sammen. Man må dog anvende den centralt udmeldte formelsamling til det pågældende niveau. Skolen sørger for et eksemplar pr. kursist/elev.

**Din opgaveløsning til delprøve 1 sker på papir.** Medbring derfor skriveredskaber, lineal, viskelæder o.l.

Husk at du skal underskrive både opgaven og erklæringen på omslaget inden aflevering.

Man må gerne gå i gang med delprøve 2, inden den fastsatte tid på delprøve 1 er udløbet. Hjælpemidlerne må dog først tages frem efter delprøve 1 er indsamlet, og eksamensvagten har givet tilladelse til det.

Kursister/elever med dispensation kan bruge på c-niveau bruge 30 minutter mere, mens kursister/elevere på b- og a-niveau kan bruge 20 minutter ekstra til delprøve 1

**Til delprøve 2** må du anvende din pc, og du må bruge alt materiale fra undervisningen og dine egne noter, så længe der ikke er tale om netbaseret materiale. Husk derfor at downloade dette før eksamen. Enkelte ikke-downloadbare materialer på nettet må bruges, hvis de fremgår af holdets undervisningsbeskrivelse.

Delprøve 2 afleveres via Netprøver i pdf-format.

**Særligt om mundtlig eksamen**

Ovennævnte generelle regler gælder også for mundtlig eksamen.

Faglærerne orienterer om eksamen i det enkelte fag.

Til **mundtlig eksamen** skal du møde i god tid, senest 30 min før.

Husk løbende at tjekke LUDUS for tidspunkt og lokale, da der kan komme ændringer.

Du må ikke forlade forberedelseslokalet under forberedelsestiden.

**Mobiltelefoner**Du skal aflevere din mobiltelefon og evt. smartwatch i fuldstændigt slukket tilstand. Det er ikke nok at sætte på lydløs eller lignende. Du kan hente din mobiltelefon og smartwatch, når du afslutter eksamen.

**Kommunikation under eksamen**Al kommunikation med andre under eksamen er forbudt. Det gælder både direkte og online-kommunikation (fx sms, chat, mail, deledokumenter).

Brug af internet er forbudt, medmindre det er en tilladt del af eksamensformen i det konkrete fag.

Det er forbudt at bruge ChatGPT under prøverne. Hvis ChatGPT eller andre former for AI-baserede hjælpemidler bidrager til eller leverer en hel eller delvis besvarelse, er der ikke længere tale om et selvstændigt stykke arbejde. **Brug af ChatGPT betragtes derfor som snyd.**

For at forhindre snyd gør skolen brug af datalogning, internetscreeninger, stikprøver m.m., der fx kontrollerer din eventuelle adfærd på nettet under prøven.

Der er eksamensvagter, der løbende tjekker forberedelseslokalerne i eksamensperioden.